Partiet Sentrum

Partiet Sentrum er et registrert politisk parti i Norge. Partiet ble opprettet av flere tidligere fylkestopper fra Kristelig Folkeparti, avhoppere fra Sosialistisk Venstreparti, Arbeiderpartiet, Høyre og Miljøpartiet De Grønne, samt tidligere byråd for Arbeiderpartiet i Oslo Geir Lippestad. Partiets ungdomsorganisasjon er Unge Sentrum. Partileder er Geir Lippestad, mens Anders Møller-Stray er generalsekretær.

I partiplattformen har partiet vedtatt å være et blokkuavhengig sentrumsparti som legger FNs bærekraftsmål og menneskerettighetserklæringen til grunn. Partiet er livssynsåpent.

Partiet ønsket regjeringsskifte etter stortingsvalget 2021. Partiet fikk  stemmer (0,3 % oppslutning).

Politisk plattform
I partiplattformen definerer Partiet Sentrum seg som et blokkuavhengig sentrumsparti som legger FNs bærekraftsmål og menneskerettighetserklæringen til grunn. Partiet beskriver seg videre som livssynsåpent. Partiet har videre programfestet støtte til LHBT+-rettigheter, herunder styrking av helsetilbud og rettigheter for transpersoner. Partileder Geir Lippestad har uttalt at «transpersoner i Norge er en marginalisert og sårbar gruppe (...) det er manglende aksept for gruppen som er utfordringen».

Meningsmålinger 
Partiet sikret seg i desember 2020 nok underskrifter til å stille med lister i alle fylker til stortingsvalget 2021. Partiet Sentrum ble i meningsmålinger vinteren 2020/21 målt mellom 0,0 og 0,7 prosents oppslutning.

Norstat gjennomførte våren 2021 en landsdekkende undersøkelse på oppdrag fra Partiet Sentrum, for å svar på hvordan partiet lå an før stortingsvalget 2021. 2 % av de 1000 spurte svarte «ja» på spørsmålet om de vurderte å stemme på partiet ved høstens valg. 9 % svarte «kanskje», og 13% svarte «vet ikke».

Valg 
Ved stortingsvalget 2021 fikk partiet  stemmer. Det ga en oppslutning på 0,3 %.

Ved kommunestyrevalget 2023 fikk partiet  stemmer, og syv innvalgte representanter. I Oslo stilte partileder Geir Lippestad som førstekandidat. Han ble valgt inn i Oslo bystyre som partiets eneste representant. Lippestad og partiet fikk kritikk for fokuset de hadde hatt på velgere i muslimske miljøer i valgkampen, særlig etter at de fikk støtte fra den kontroversielle islamske organisasjonen Islam Net. Byrådsleder Raymond Johansen gikk på slutten av valgkampen ut med kritikk av Lippestad og Partiet Sentrums flørt med Islam Net og kalte den «kynisk, og i verste fall farlig».

I fylkestingsvalget 2023 fikk partiet  stemmer, men ingen representasjon.

Referanser

Eksterne lenker